|  |
| --- |
| ΕΚΑΕΡΓΑΤΟΫΠΑΛΛΗΛΙΚΟ ΚΕΝΤΡΟ ΑΘΗΝΑΣ |

**Ταχ. Διεύθ.:** Γ’ Σεπτεμβρίου 48Β, 104 33, Αθήνα ■ **Τηλ.:** 210 88 36 918 ■

■Web Site: **www.eka.org.gr** ■ e-mail:**eka.press@gmail.com** ■

 Αθήνα, 02/03/2023

**ΔΕΛΤΙΟ ΤΥΠΟΥ**

Το Εργατικό Κέντρο Αθήνας στηρίζει την κινητοποίηση που θα πραγματοποιηθεί έξω από τα γραφεία της Hellenic Train, σήμερα 2 Μαρτίου, στη Λεωφόρο Συγγρού, στις 18.00.

Δηλώνουμε κατηγορηματικά ότι το τραγικό αυτό δυστύχημα δεν οφείλεται στην «κακιά στιγμή». Η ευθύνη δεν βαραίνει μόνο τον Σταθμάρχη και τις εταιρείες ΟΣΕ και Ηellenic Train. Η πολιτική ευθύνη είναι τεράστια και βαραίνει τις κυβερνήσεις που τόσα χρόνια, αντί να ασχοληθούν με τον εκσυγχρονισμό του σιδηροδρομικού δικτύου της χώρας μας, ασχολούνταν με την ιδιωτικοποίηση των σιδηροδρομικών μεταφορών, με μόνη λογική το κέρδος και όχι το κοινό συμφέρον.

Σε καμία περίπτωση δεν θα μείνουμε θεατές σε αυτό το έγκλημα. Οι συνάδελφοι Σιδηροδρομικοί είχαν προειδοποιήσει αλλά τα «ευήκοα ώτα» ήταν… βουλωμένα μπροστά στο άτιμο το κέρδος. Δεν είναι δυνατόν να ισχυρίζεται η κυβέρνηση ότι η χώρα εισήλθε σε «αναπτυξιακές… γραμμές», πατώντας σε ανθρώπινες ζωές.

**Η ΦΩΝΗ ΤΩΝ ΕΡΓΑΖΟΜΕΝΩΝ ΘΑ ΑΛΛΑΞΕΙ ΤΙΣ ΠΟΛΙΤΙΚΕΣ ΤΟΥ ΚΕΡΔΟΥΣ**

**Το Δ.Σ.**